སྐབས་བཞི་པའི་བོད་ལྗོངས་འགྲེམས་ཚོགས་ཡག་པོ་སྤེལ་རྒྱུ་ནི་ལྗོངས་ཡོངས་ཀྱི་གོང་འོག་ཚང་མའི་དོན་ཆེན་ཞིག་དང་།བཀྲ་ཤིས་པའི་བྱ་བ་ཞིགགལ་ཆེའི་དོན་ཞིག་བཅས་རེད།སྨྱན་སྦྱོར་ཚན་པ་ཁག་གིས་བྱ་སྤྱོད་ཧུར་ཐག་སྤེལ་ཏེ།ནུས་ཤུགས་ཡོད་རྒུས་བོད་ལྗོངས་འགྲེམས་ཚོགས་ཀྱི་གསར་འགྱུར་དྲིལ་བསྒྲགས་ལས་དོན་ལེགས་པར་བསྒྲུབས་ནས།ཞི་ཅིན་ཕིང་གིས་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པའི་ཁྲིད་སྟོན་འོགཀྲུང་དབྱང་གིས་རང་ལྗོངས་སུ་བོད་སྐྱོང་འཐབ་ཇུས་ལག་བསྟར་དོན་འཁྱོལ་མཐའ་གཅིག་ཏུ་བྱས་ཏེ་ལེགས་གྲུབ་བྱུང་བའི་ལག་ལེན་དང་འོད་སྟོང་འབར་བའི་གྲུབ་འབྲས་གང་ལེགས་མངོན་པར་བྱེད་དགོས་པ་དང་།དེང་སྐབས་བོད་ཀྱི་ཚན་རིག་འཕེལ་རྒྱས་དང་།ཞི་བདེ་བརྟན་ལྷིང་།མི་རིགས་མཐུན་སྒྲིལ།ཆོས་སྲིད་འཆམ་མཐུན།དམངས་འཚོ་ལེགས་བཅོས།སྣོད་བཅུད་བཟང་བ།ཏང་འཛུགས་ཤུགས་སྣོན།མཐའ་མཚམས་སྲ་བརྟན་བཅས་ཀྱི་རྣམ་པ་བཟང་པོ་ལེགས་པར་མངོན་པར་བྱེད་པ།རང་ལྗོངས་ཀྱི་མི་རིགས་ཁག་གི་མི་དམངས་རྣམས་ཏང་གི་བཀའ་དྲིན་ཚོར་བ་དང་།ཏང་གི་བཀའ་ལ་ཉན་པ།ཏང་གི་རྗེས་སུ་འབྲངས་པ་བཅས་བྱས་ནས་སྤྱི་ཚོགས་རིང་ལུགས་ཀྱི་དེང་རབས་ཅན་གྱི་བོད་ལྗོངས་གསར་པ་ཕྱོགས་ཡོངས་ནས་འཛུགས་སྐྲུན་བྱེད་པའི་ཡིད་ཆེས་དང་ཆོད་སེམས་ལེགས་པར་མངོན་པ་བཅས་བྱེད་དགོས།སྤེན་པས་བསྒྱུར།ཚེ་ཆོས་ཀྱིས་ཞུས